
PARLAMENTUL ROMÂNIEI

CAMERA DEPUTAŢILOR

	Comisia pentru apărare, ordine

publică şi siguranţă naţională

Nr. 4c-12/318
	                         Bucureşti, 04.04.2017 

                                   PLx. 159/2017


Către

BIROUL PERMANENT

AL CAMEREI  DEPUTAŢILOR


Vă înaintăm, alăturat, RAPORTUL asupra proiectului de Lege privind aprobarea Ordonanţei de urgenţă a Guvernului nr.15/2017 pentru completarea Ordonanţei de urgenţă a Guvernului nr.51/2015 privind unele măsuri pentru realizarea de investiţii la operatorii economici din industria de apărare şi pentru modificarea şi completarea unor acte normative, trimis cu adresa nr. PLx. 159 din 13 martie 2017 şi înregistrată cu nr. 4c-12/318 din 14.03.2017. 


În raport cu obiectul şi conţinutul său, proiectul de Lege face parte din categoria legilor ordinare.

Preşedinte,

Dorel-Gheorghe CĂPRAR

Parlamentul României

Camera Deputaţilor                                                                                                                                                                                                          
	Comisia pentru apărare, ordine

publică şi siguranţă naţională

Nr. 4c-12/318
	                         Bucureşti, 04.04.2017 

                                   PLx. 159/2017


RAPORT 

asupra proiectului de Lege privind aprobarea Ordonanţei de urgenţă a Guvernului nr.15/2017 pentru completarea Ordonanţei de urgenţă a Guvernului nr.51/2015 privind unele măsuri pentru realizarea de investiţii la operatorii economici din industria de apărare şi pentru modificarea şi completarea unor acte normative

1. În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere pe fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.15/2017 pentru completarea Ordonanţei de urgenţă a Guvernului nr.51/2015 privind unele măsuri pentru realizarea de investiţii la operatorii economici din industria de apărare şi pentru modificarea şi completarea unor acte normative, trimis cu adresa nr. PLx. 159 din 13 martie 2017 şi înregistrată cu nr. 4c-12/318 din 14.03.2017. 


Proiectul are ca obiect de reglementare dinamizarea programelor de investiţii la operatorii economici din industria de apărare, prin utilizarea a 60% din sumele obţinute din vânzarea activelor pentru retehnologizarea capacităţilor de producţie pentru apărare. 

2. Consiliul Legislativ, conform avizului cu nr. 39/19.01.2017, a avizat favorabil proiectul ordonanţei de urgenţă.

3 Proiectul de Lege face parte din categoria legilor ordinare.

4. Potrivit prevederilor art. 75 alin. (1) din Constituţia României, republicată, şi ale art. 92 alin. (9) din Regulamentul Camerei Deputaţilor, republicat, Camera Deputaţilor este Cameră decizională. 

5.  La lucrările Comisiei din data de 4 aprilie 2017 din totalul de 21 de membri au fost prezenţi conform listei de prezenţă.

6. La dezbateri au fost prezenţi, în calitate de invitaţi, în conformitate cu prevederile  art. 54 şi 55 din Regulamentul Camerei Deputaţilor, domnul Nicolae Nasta, Secretar de stat pentru relaţia cu Parlamentul  şi informare publică din cadrul Ministerului Apărării Naţionale şi doamna Anca Chiser, secretar de stat în cadrul Ministerului Economiei. 
În urma dezbaterilor, membrii Comisiei au hotărât, cu unanimitate de voturi pentru, să propună Plenului Camerei Deputaţilor adoptarea acestui proiect de Lege în forma prezentată. 
Preşedinte,

Dorel-Gheorghe CĂPRAR

